CELEX: 32011D0494
Language: hu
Date: 2011-08-05 00:00:00
Title: 2011/494/EU: A Bizottság végrehajtási határozata ( 2011. augusztus 5. ) a foszfatált kukoricakeményítőnek a 258/97/EK európai parlamenti és tanácsi rendelet szerinti új élelmiszer-összetevőként való forgalomba hozatalának engedélyezéséről (az értesítés a C(2011) 5550. számú dokumentummal történt)  EGT-vonatkozású szöveg

9.8.2011   
            
            
               HU
            
            
               Az Európai Unió Hivatalos Lapja
            
            
               L 204/23
            
         A BIZOTTSÁG VÉGREHAJTÁSI HATÁROZATA
   (2011. augusztus 5.)
   a foszfatált kukoricakeményítőnek a 258/97/EK európai parlamenti és tanácsi rendelet szerinti új élelmiszer-összetevőként való forgalomba hozatalának engedélyezéséről
   (az értesítés a C(2011) 5550. számú dokumentummal történt)
   (EGT-vonatkozású szöveg)
   (2011/494/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az új élelmiszerekről és az új élelmiszer-összetevőkről szóló, 1997. január 27-i 258/97/EK európai parlamenti és tanácsi rendeletre (1) és különösen annak 7. cikkére,
   mivel:
   
               (1)
            
            
               A National Starch Food Innovation vállalat 2005. augusztus 23-án az Egyesült Királyság illetékes hatóságainál a foszfatált dikeményítő-foszfát (foszfatált kukoricakeményítő) új élelmiszer-összetevőként való forgalomba hozatalának engedélyezését kérelmezte.
            
         
               (2)
            
            
               Az Egyesült Királyság illetékes élelmiszer-értékelő testülete 2009. április 27-én kiadta elsődleges értékelő jelentését, amelyben arra a következtetésre jutott, hogy a foszfatált dikeményítő-foszfát új élelmiszer-összetevőként elfogadható.
            
         
               (3)
            
            
               A Bizottság 2009. május 4-én valamennyi tagállamnak továbbította az elsődleges értékelő jelentést.
            
         
               (4)
            
            
               A 258/97/EK rendelet 6. cikkének (4) bekezdésében meghatározott hatvannapos időszak alatt az említett előírásnak megfelelően indokolt kifogásokat nyújtottak be a termék fogalomba hozatala ellen.
            
         
               (5)
            
            
               A kifogásra tekintettel 2010. február 10-én konzultációra került sor az Európai Élelmiszerbiztonsági Hatósággal (EFSA).
            
         
               (6)
            
            
               2010. szeptember 10-én„A foszfatált dikeményítő-foszfát mint új élelmiszer-összetevő biztonságosságáról készített szakvélemény”-ében (2) az EFSA arra a következtetésre jutott, hogy a foszfatált dikeményítő-foszfát a javasolt használati feltételek és ajánlott beviteli mennyiségek mellett biztonságos.
            
         
               (7)
            
            
               A tudományos értékelés alapján megállapítást nyert, hogy a foszfatált dikeményítő-foszfát megfelel a 258/97/EK rendelet 3. cikkének (1) bekezdésében meghatározott kritériumoknak.
            
         
               (8)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A mellékletben meghatározott foszfatált dikeményítő-foszfát új élelmiszer-összetevőként sütött sütőipari termékekben, tésztákban, reggeli gabonapelyhekben és müzliszeletekben való legfeljebb 15 %-os mértékű felhasználásra az Unióban forgalomba hozható.
   2. cikk
   Az e határozattal engedélyezett foszfatált dikeményítő-foszfát megjelölése az azokat tartalmazó élelmiszer címkéjén: „foszfatált kukoricakeményítő”.
   3. cikk
   E határozat címzettje a National Starch Food Innovation, Corn Products UK Ltd., Prestbury Court, Greencourts Business Park, 333 Styal Road, Manchester M22 5LW, Anglia.
   
      Kelt Brüsszelben, 2005. augusztus 5-én.
      
         
            a Bizottság részéről
         
         John DALLI
         
            a Bizottság tagja
         
      
   
   
      (1)  HL L 43., 1997.2.14., 1. o.
   
      (2)  EFSA Journal 2010; 8(9): 1772.
   
      MELLÉKLET
      
         A FOSZFATÁLT KUKORICAKEMÉNYÍTŐ LEÍRÁSA
      
      Leírás: Az új élelmiszer-összetevő fehér, illetve majdnem fehér por.
      A foszfatált kukoricakeményítő (foszfatált dikeményítő-foszfát) vegyi úton módosított nehezen emészthető keményítő, amelyet magas amilóztartalmú keményítőből nyernek, ennek során többféle vegyi kezelést alkalmaznak a szénhidrát-maradványok és az észterezett hidroxil-csoportok között foszfát-keresztkötések létrehozására.
      CAS-szám: 11120-02-8
      Kémiai képlet: (C6H10O5)n [(C6H9O5)2PO2H]x [(C6H9O5)PO3H2]y
      n = glükózegységek száma; x, y = a szubsztitúció mértéke